Portugalijos vyrų futbolo rinktinė
Portugalijos vyrų futbolo rinktinė (port. Seleção Portuguesa de Futebol) – futbolo komanda, atstovaujanti Portugalijai. Rinktinė nėra laimėjusi pasaulio čempionatuose, Europos čempionate Portugalija triumfavo vieną kartą – 2016 m., svarbiausias pasiekimas pasaulio čempionate – trečia vieta 1966 m. Iš viso portugalai dalyvavo šešiuose pasaulio čempionatuose, dviejuose (1966 ir 2006 m.) pasiekė pusfinalį, kitus tris kartus (1986, 2002 ir 2014 m.) komanda pasitraukė po pirmojo etapo, o 2010 m. pasaulio čempionate pralaimėjo aštuntfinalyje Ispanijai rezultatu 0:1. 2006 metų čempionate grupės varžybose portugalai nugalėjo Meksikos, Angolos ir Irano komandas, aštuntfinalyje 1:0 laimėjo prieš Nyderlandų rinktinę, o ketvirtfinalyje po 11 m baudinių serijos nugalėjo Anglijos rinktinę. Pusfinalyje portugalai 1:0 pralaimėjo Prancūzijos rinktinei, o rungtynėse dėl trečiosios vietos 3:1 nusileido Vokietijai. Šiame čempionate futbolo gerbėjai komandą išrinko gražiausią futbolą žaidžiančia komanda.